*Lēmuma projekts*

**Par saistošo noteikumu Nr. \_\_\_/2024 “Grozījumi Alūksnes novada pašvaldības domes 2024. gada 27. jūnija** **saistošajos noteikumos Nr. 25/2024 “Alūksnes novada iedzīvotāju padomes nolikums”” izdošanu**

Pamatojoties uz Pašvaldību likuma 58. panta sesto daļu,

izdot saistošos noteikumus Nr. \_\_\_/2024 “Grozījumi Alūksnes novada pašvaldības domes 2024. gada 27. jūnija saistošajos noteikumos Nr. 25/2024 “Alūksnes novada iedzīvotāju padomes nolikums””.

Sagatavoja: Centrālās administrācijas Juridiskās nodaļas vadītāja A. Egle

Saskaņots ar izpilddirektoru, Centrālās administrācijas Informācijas tehnoloģiju nodaļu, Kanceleju, Finanšu nodaļu, Alūksnes novada bibliotēku, Alūksnes novada pagastu apvienības pārvaldi.

Nosūtāms publicēšanai oficiālajā izdevumā “Latvijas Vēstnesis”.

*Saistošo noteikumu projekts*

**Grozījumi Alūksnes novada pašvaldības domes 2024. gada 27. jūnija saistošajos noteikumos Nr. 25/2024 “Alūksnes novada iedzīvotāju padomes nolikums”**

*Izdoti saskaņā ar Pašvaldību likuma 58. panta sesto daļu*

1. Izdarīt Alūksnes novada pašvaldības domes 2024. gada 27. jūnija saistošajos noteikumos Nr. 25/2024 šādus grozījumus:
	1. papildināt 11. punktu ar trešo un ceturto teikumu šādā redakcijā:

“Ja izsludinātajā termiņā nav pieteikts vismaz viens kandidāts no pašvaldības katras teritoriālās vienības, kandidātu pieteikšanas termiņu pagarina. Ja arī pagarinātajā termiņā ievēlēšanai padomē nav pieteikts vismaz viens kandidāts no pašvaldības katras teritoriālās vienības, padomes vēlēšanu procesu neturpina.”;

* 1. aizstāt 12. punkta pirmajā teikumā vārdu “padomi” ar vārdiem “pārstāvi padomē”;
	2. izteikt 15.punktu šādā redakcijā:

“15. Izpilddirektors apstiprina kandidātu sarakstus un, kad ir sastādīts iedzīvotāju padomi vēlēt tiesīgo personu saraksts, izsludina vēlēšanu periodu, nosaka klātienes balsošanas vietas, dienas un laikus.”;

* 1. izteikt 16. punktu šādā redakcijā:

“16. Padomes vēlēšanas notiek vienā nedēļā. Balsošana notiek klātienē un elektroniski. Klātienē balsošana notiek pašvaldības klientu apkalpošanas centros ar vēlēšanu zīmēm. Elektroniski balsošana notiek, ar drošu elektronisko parakstu parakstītu vēlēšanu zīmi nosūtot uz vēlēšanu rīkotāja noteiktu e-pasta adresi. Balsošana var tikt organizētas elektroniskās balsošanas platformā, ja pašvaldībai ir pieejams atbilstošs tehnoloģiskais risinājums. Vēlēšanu norises organizatorisko kārtību nosaka izpilddirektors ar rīkojumu.”;

* 1. papildināt ar 16.1 punktu šādā redakcijā:

“16.1 Vēlētājs piedalās padomes vēlēšanās balsojot par tās teritoriālās vienības izvirzītajiem kandidātiem, kuras vēlētāju sarakstā viņš ir iekļauts atbilstoši deklarētajai dzīvesvietai. Ja vēlētājs ir nobalsojis gan klātienē, gan elektroniski, vērā tiek ņemta klātienē nodotā balss. Ja vēlētājs ir nobalsojis vairākas reizes elektroniski, vērā tiek ņemts pirmais balsojums.”;

* 1. svītrot 17. punktā vārdus “nav izvirzīts neviens kandidāts, vai”.
1. Saistošie noteikumi stājas spēkā 2025. gada 1. janvārī.

**Paskaidrojuma raksts**

**Alūksnes novada pašvaldības domes 2024. gada \_\_\_\_ saistošajiem noteikumiem Nr. \_\_\_/2024 “Grozījums Alūksnes novada pašvaldības domes 2024. gada 27. jūnija saistošajos noteikumos Nr. 25/2024 “Alūksnes novada iedzīvotāju padomes nolikums””**

|  |  |
| --- | --- |
| Mērķis un nepieciešamības pamatojums | Alūksnes novada pašvaldības 2024. gada 27. jūnija saistošie noteikumi Nr. 25/2024 ir izdoti Pašvaldību likuma 58. panta sestās daļas pilnvarojuma kārtībā ar mērķi noteikt iedzīvotāju padomes darbības teritoriju, kompetenci, izveidošanas kārtību, darba organizāciju.Saistošo noteikumu Nr. 25/2024 grozījumu mērķis ir noteikt iedzīvotāju padomes ievēlēšanas kārtību, svītrojot sākotnēji 16. punktā paredzēto iedzīvotāju padomes vēlēšanu organizēšanu Vides aizsardzības un reģionālās attīstības ministrijas (no 01.07.2024. Viedās administrācijas un reģionālās attīstības ministrija) 2.1.1.1.i. projekta “Līdzdalības budžeta pārvaldību nodrošinošas koplietošanas platformas attīstība un ieviešana” izstrādātajā platformā, jo ar Ministru kabineta 2023. gada 28. februāra rīkojumu Nr. 118 apstiprinātā Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” 2.1.2.1.i. investīcijas “Centralizētās platformas un sistēmas” projekta “Līdzdalības budžeta pārvaldību nodrošinošas koplietošanas platformas attīstība un ieviešana” (rīkojuma nosaukums MK [21.05.2024.](https://m.likumi.lv/ta/id/352130-grozijumi-ministru-kabineta-2023-gada-28-februara-rikojuma-nr-118-par-2-1-1-1-i-investicijas-projekta-lidzdalibas-budzeta-parva...) rīkojuma Nr. 387 redakcijā) pasē apstiprinātais projekta mērķis ir informācijas sistēmas izveidošana līdzdalības budžeta projektu ideju konkursu organizēšanai un to nav paredzēts piemērot citu pašvaldības pakalpojumu (t.sk. iedzīvotāju padomju vēlēšanu) digitālai transformācijai.Iedzīvotāju padomes vēlēšanu organizēšanai pašvaldībai nav pieejams elektroniskais tiešsaistes vēlētāju reģistrs, kas saskaņā ar Vēlētāju reģistra likuma 2.1 pantu attiecībā uz pašvaldībām ir izmantojams tikai pašvaldības domes vēlēšanām un pašvaldības referendumiem un to šobrīd nav paredzēts paplašināt arī Valsts reģionālās attīstības aģentūras īstenojamā projekta Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” investīcijas 2.1.2.1.i. “Centralizētās platformas un sistēmas” nolūka “Pašvaldību pakalpojumu digitālā transformācija un pašvaldību atbalsta procesu modernizācija un centralizācija” programmas “Pašvaldību koplietošanas platformas” ietvaros (Ministru kabineta 24.07.2024. rīkojums Nr. 627 par projekta “Pašvaldību vēlēšanu un referendumu IS funkcionalitātes pilnveide” pases, centralizētās funkcijas vai koplietošanas pakalpojumu attīstības plāna apstiprināšanu).Līdz ar to pašvaldībai šobrīd nav pieejama elektroniskās balsošanas platforma kurā organizēt iedzīvotāju padomes vēlēšanas elektroniski, tādēļ ir atceļams arī sākotnēji kā papildu risinājums noteiktā balsošana Alūksnes novada mobilajā lietotnē.Ar saistošajiem noteikumiem tiks noteikts, ka balsošana par iedzīvotāju padomes kandidātiem notiks ar balsošanas zīmēm klātienē pašvaldības klientu apkalpošanas centros, vai elektroniski - ar drošu elektronisko parakstu parakstītu vēlēšanu zīmi nosūtot uz vēlēšanu rīkotāja noteiktu e-pasta adresi.Vienlaicīgi, ar saistošajiem noteikumiem tiek precizēts, ka ja no pašvaldības kādas teritoriālās vienības noteiktajā termiņā netiks izvirzīts neviens kandidāts, kandidātu pieteikšanas termiņš tiks pagarināts. Ja arī pagarinātajā termiņā kandidāts netiek izvirzīts, padomes vēlēšanas netiek turpinātas.  |
| Fiskālā ietekme uz pašvaldības budžetu | Iedzīvotāju padomes vēlēšanas paredzēts nodrošināt ar pašreizējiem pašvaldības materiālajiem resursiem un pašvaldības administrācijas darba laikā, tādēļ ietekme uz budžetu netiek plānota. |
| Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā un konkurenci | Saistošie noteikumi veicinās sabiedrības iesaisti pašvaldības darbā, līdz ar to sagaidāma pozitīva sociālā ietekme.Ietekme uz vidi, iedzīvotāju veselību – nav attiecināms.Iedzīvotāju padomes vēlēšanas sagatavo un vada pašvaldība, līdz ar ko saistošo noteikumu projektam nav ietekmes uz uzņēmējdarbības vidi un konkurenci. |
| Ietekme uz administratīvajām procedūrām un to izmaksām | Padomes vēlēšanas notiks saskaņā ar pašvaldības attiecīgās administratīvās teritorijas vēlētāju sarakstu un vēlēšanu zīmi, kurā pašvaldības attiecīgās teritoriālās vienības kandidāti tiks sarindoti alfabēta secībā pēc uzvārda. Piedaloties iedzīvotāju padomes vēlēšanā klātienē, personai būs jāuzrāda spēkā esošs personu apliecinošs dokuments.Vēlēšanu norises organizatorisko kārtību noteiks pašvaldības izpilddirektors ar rīkojumu.Administratīvo procedūru izmaksas privātpersonai nav paredzētas. |
| Ietekme uz pašvaldības funkcijām un cilvēkresursiem. | Iedzīvotāju padome ir konsultatīva institūcija no Pašvaldību likuma 4. panta pirmās daļas 2., 5., un 12. punktā noteiktajām pašvaldības funkcijām izrietošos jautājumos.Saistošajos noteikumos paredzēto iedzīvotāju padomes vēlēšanu procesa norisi nodrošinās pašvaldības administrācija.  |
| Informācija par izpildes nodrošinājumu. | Saistošo noteikumu izpildi nodrošinās pašvaldības Centrālā administrācija, Alūksnes novada bibliotēka, Alūksnes novada pagastu apvienības pārvalde. |
| Prasību un ieguvumu samērīgums pret ieguvumiem, ko sniedz mērķa sasniegšana | Kamēr pašvaldībai nav pieejams pilnvērtīgs tehnoloģiskais risinājums balsošanas organizēšanai elektroniskās balsošanas platformā, iedzīvotāju padomes ievēlēšanai paredzētā balsošana ar vēlēšanu zīmi klātienē vai elektroniski ir atbilstošākais veids noteiktā mērķa sasniegšanai. |
| Izstrādes gaitā veiktās konsultācijas ar privātpersonām un institūcijām | Saistošo noteikumu izstrādē veiktas konsultācijas ar nodibinājumu “Sabiedrības Līdzdalības Fonds” par digitālās koplemšanas platformas “Lemejs.lv” rīka “manabalss.lv” piemērotību balsošanai iedzīvotāju padomes vēlēšanām. Konstatēts, ka lai gan digitālais rīks piedāvā stingro autorizēšanās sistēmu, nodrošinot personas identificēšanu, tam nav sasaistes ar Fizisko personu reģistru, tādēļ tas nav izmantojams iedzīvotāju padomes vēlēšanām, jo nenodrošina personas atbilstības pārbaudi normatīvajā regulējumā izvirzītajām prasībām. Tāpat arī veiktas konsultācijas ar Rīgas valstspilsētas pašvaldību par digitālā balsošanas rīka [www.balso.riga.lv](http://www.balso.riga.lv) izstrādes pieredzi un tā funkcionalitāti. No gūtās pieredzes un tirgus apzināšanas secināts, ka katrai pašvaldībai būvēt savu elektroniskās balsošanas platformu ir finansiāli nesamērīgi pret tās paredzamo pielietojuma noslodzi.Saistošo noteikumu izstrādes procesā veiktas konsultācijas arī ar Viedās administrācijas un reģionālās attīstības ministriju, vēršot uzmanību par pašvaldību nepieciešamību pēc vienota digitālā rīka leģitīmu iedzīvotāju padomes vēlēšanu norises nodrošināšanai. Atbilstoši Pašvaldību likuma 46. panta trešajai daļai saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai no 2024. gada 13. līdz 27. novembrim publicēts pašvaldības oficiālajā tīmekļvietnē [www.aluksne.lv](http://www.aluksne.lv) sadaļā *Sabiedrība/Sabiedrības līdzdalība/Viedokļa izteikšana par saistošo noteikumu projektiem*.Norādītajā periodā saņemti divu iedzīvotāju viedokļi, kuri aicina gadījumā, kad no pašvaldības kādas teritoriālās vienības nav pieteikts neviens kandidāts, padomes vēlēšanas nepārtraukt, bet iztrūkstošā pārstāvja vietā ievēlēt papildu locekli no kādas citas teritoriālās vienības, vai samazināt padomes kopējo locekļu skaitu. Priekšlikums nav atbalstīts, jo tādejādi atsevišķu teritoriālo vienību iedzīvotājiem tiktu liegta iespēja piedalīties padomes vēlēšanās un radīta nevienlīdzīga situācija attiecīgo teritoriālo vienību iedzīvotāju pārstāvībai.  |